Publication: Magyar Közlöny
Issue: MK-2011-38 (Year: 2011, Number: 38)
Era: contemporary
Section: „1. számú melléklet a 292/2009. (XII. 19.) Korm. rendelethez
Paragraph Index: 110

„1. számú melléklet a 292/2009. (XII. 19.) Korm. rendelethez Államháztartáson kívüli szervezetek köre és adatszolgáltatási kötelezettsége I. A kormányzati szektor és az államháztartás szervezeti körének eltérése A nemzeti számlák nemzetközi és hazai statisztikai szabványai elveket határoznak meg a statisztikai értelemben vett kormányzati szektorba tartozó szervezetek körére és besorolásuk módjára. Azok a gazdasági egységek tartoznak a kormányzati szektorba, amelyek nem-piaci termelést végeznek egyéni és közösségi fogyasztásra alkalmas javak elõállítása érdekében, finanszírozási forrása jellemzõen a többi gazdasági szektor számára elõírt kötelezõ befizetés, illetve azok, amelyek a nemzeti jövedelem és a nemzeti vagyon újraelosztásában vesznek részt. A nem-piaci termelés azt jelenti, hogy nem árbevétel ellenében történik meg a javak felhasználásra való átadása, a termelés költségei nem vagy csak kis részben térülnek meg. A kormányzati szektor teljesítményét ezért a költségekkel, s nem a piaci szektorban alkalmazott értékesítési árbevétellel kell számba venni. A „tartalom elsõdlegessége a formával szemben” alapelv érvényesülése alapján így – a magyar jogi elõírások szerint az államháztartásba tartozó szervezeteken kívül – a tulajdonlás, az irányítás és a többségi finanszírozás együttes kritériumát teljesítõ államháztartáson kívüli gazdasági szervezetek is a statisztikai értelemben vett kormányzati szektor részét képezik, a szervezeti-jogi formától és a gazdálkodás rendjétõl függetlenül. Az adatszolgáltatás elrendelése teremti meg a feltételeket a statisztikai besorolási elvek (irányítás, finanszírozás, állam nevében végzett tevékenység) tényleges gyakorlati érvényesülésének vizsgálatához, s ennek alapján annak meghatározásához, mely szervezetek, illetve azok mely tevékenységei, milyen idõszakban és módon jelenjenek meg a kormányzati szektor elszámolásaiban. A kormányzati szektorba besorolt nem államháztartási szervezetek körét a nemzeti számlák összeállításáért felelõs statisztikai szolgálatok állapítják meg. A kormányzati szektorba besorolt szervezetek jegyzékét a Nemzetgazdasági Minisztérium a honlapján közzéteszi. II. Az adatszolgáltatás rendje

Source: https://magyarkozlony.hu/hivatalos-lapok/09c7e98d87c1d69eb0bb7c46707951765408f4b5/dokumentumok/8d267a0fbad0f5db0ed5de1aaf1bd4214e946c69/letoltes